  Виталий Пронин Фестивале озьы ик пыриськизы Пичи Пургаысь калык хор, «Пурга мылкыд» ансамбль, Куреггуртысь «Азвесь нюжаос», Эдэйгуртысь «Вубуртчин», Вуж Мӧньяысь «Мылкыд», Кечолысь «Шундыберган» но Учаысь «Ӧръяське кырӟан» ансамбльёс. Пичи Пурга культура юртын, «Жингырты, кырӟан» клублы сӥзьыса, фестиваль ортчиз. 25 ар талэсь азьло клубез кылдытӥз но кивалтэ соин крезьгурчи но кылбурчи Сергей Соснов. - Азьло аръёсы сямен ик, таяз но фестивалямы ёросысьтымы ваньмыз сямен  кырӟась  коллективъёс пыриськыны мылкыд каризы, - вераз Сергей Анатольевич. - Клубмы Виталий Шоркин крезьгурчилэсь нимзэ нуллэ, соин но фестивальын тросгес чузъяськизы Виталий Алексеевичлэн гожтэм кырӟанъёсыз. Калыкез тужгес но паймытӥз В. Шоркинлэн Кузебай Герд нимо элькун гимназиын ужась Виктория нылыз. Со атаезлэсь гожтэм кырӟанъёссэ, ачиз ик аккордеонэн шудыса, быдэстӥз. Виктория Витальевна паймытӥз нылпиосын ужаны быгатэменыз но - «Шулан» ансамбляз крезьгуро инструментъёсын шудӥсь пиналъёсын ми доры лыктэм. Эсьмаса, залын пукисьёс, ымзэс усьтыса ик, соосты учкизы, кылзӥзы. Фестивале лыктэмъёсты аслаз кырӟанъёсыныз шулдыртӥз на Удмуртиысь калык артист Геннадий Бекманов.Фестивале озьы ик пыриськизы Пичи Пургаысь калык хор, «Пурга мылкыд» ансамбль, Куреггуртысь «Азвесь нюжаос», Эдэйгуртысь «Вубуртчин», Вуж Мӧньяысь «Мылкыд», Кечолысь «Шундыберган» но Учаысь «Ӧръяське кырӟан» ансамбльёс. Клублы котьку мыло-кыдо юрттӥсько но солэн ужаз пырисько ёрос культура юртын тыршисьёс И. Урванцева, Е. Нелюбина но М. Бочкарёва.     Любовь Тихонова Туспуктэм: MALAYAPURGA.RU  